Sonikov film/Razvoj

Ovo je članak o **produkciji *Sonikovog filma***, kao i o delovima filma koji nisu u objavljenoj verziji.

## Produkcija

Razvoj na filmskoj adaptaciji serijala *Sonic the Hedgehog* počeo je 1993. tokom produkcije animirane serije *Adventures of Sonic the Hedgehog* studija DiC Entertainment. Mišlen Rizli, novoimenovani direktor za potrošačke proizvode koja je pomogla s licenciranjem lika za *AoStH,* dogovorila se s mnogim holivudskim producentima. Tom Kalinske, glavni izvršni direktor američke strane Sege, nije bio siguran o filmu jer je mislio da će oštetiti brend, i citirao je neuspeh drugih filmova o video-igrama kao *Super Mario Bros.* i *Street Fighter* kao razlog. Iako Kalisnke nije bio siguran, Sega je bila entuzijastična. U avgustu 1994, Sega se dogovorila s kompanijama MGM i Trilogy Entertainment Group da naprave film u produkciji Pena Denšama.

MGM i Sega su zaposlili Ričarda Džefrisa, ko je bio saradnik Mišlen Rizli kad je radila za Marvel Comics. Tokom produkcije filma su razvijali *Sonic X-treme* (kojoj je razvoj bio otkazan 1996) za Sega Saturn, i rekli su Džefrisu da doda Sega Saturn u scenario. Džefrisova ideja za film, kojoj je ime tokom razvoja bilo *Sonic the Hedgehog: Wonders of the World* (srp. *Jež Sonik: Čuda sveta*), bila je izložena maja 1995. Iako se ideja svidela MGM-u i Segi, operativni direktor Sege, Šinobu Tojoda, preporučio je negativca koji bi bio strašniji od doktora Robotnika. MGM je otkazao projekat nakon neuspešnog pokušaja oživljavanja filma uz pomoć kompanije DreamWorks. Džefris je rekao da je film bio otkazan jer su Sega i MGM hteli više podeliti zaradu, a Denšam je rekao da su kreativne razlike nastale između Sege i Trilogy.

Sony Pictures Entertainment je 2013. stekao prava za produkciju i distribuciju filma o franšizi. Igrano-animirani film u produkciji kompanija Marza Animation Planet i Sony Pictures bio je najavljen 10. juna 2014. Marza Animation Planet animirao je mnoge scene u video-igrama u franšizi. Producent bi bio Nil H. Moric sa svojom kompanijom Original Film uz Takešija Itoa, Mija Onišija, i Toru Nakahara, sa scenarijom Evana Sasera i Vana Robišoa. Glavni izvršni direktor Sege, Hadžime Satomi, najavio je u februaru 2016. da se film planira za 2018. Tim Miler i Džef Fauler od Blur Studija bili su zaposleni 2016. da ga razviju; ovo bi Fauleru bio prvi rediteljski posao i Miler bi bio izvršni producent; Blur Studio je već radio na igrama franšize, animirali su scene u igrama *Shadow the Hedgehog* i *Sonic the Hedgehog* (2006), i Fauler je režirao scene prethodne igre. Patrik Kejsi, Džoš Miler, i Oren Uziel pisali su scenario, dok su Kejsi i Miler pisali priču.

Paramount Pictures najavili su da su stekli prava za film 2. oktobra 2017. nakon što ga je Sony napustio. Skoro je celi produkcijski tim ostao nepromenjen. Februara 2018. je bilo najavljeno da će film izači u novembru 2019.

U ranijim je fazama razvoja Sonikova forma „Super Sonika“ trebalo da bude u filmu. Ali je ideja bila zanemarena jer je Fauler mislio da „nije baš imalo smisla još uvesti Super Sonika,“ i hteo je da film prati početak Sonika i njegovog neprijateljstva s Robotnikom. Takođe je trebalo biti više scena u Sonikovom starom svetu i trebao se pojaviti Tejls i scene gde se pokazuje drugarstvo Tejlsa i Sonika. Još jedna ranija ideja bila je da Tejls bude jedan od glavnih likova, ali su scenariste odlučili pratiti Sonika u priči, i iskoristiti kameo Tejlsa kao potencijal za nastavak.

### Kasting

Pol Radu je 29. maja 2018. bila ponuđena uloga Toma, „policajca koji se sprijatelji sa Sonikom i verovatno se udruži s njim da porazi Doktora Robotnika,“ ali je kasnije bio odbijen. Dan kasnije je bilo potvrđeno da je Džejms Marsden dobio neotkrivenu ulogu. Kasnije je bilo potvrđeno da tumači lik Toma Vahovskog. Tika Sampter je bila odabrana da tumači lik Tomove žene juna 2018. Džim Keri je bio odabran da tumači lika glavnog negativca, Doktora Robotnika. Ben Švorc se pridružio postavi tokom avgusta 2018. Švorc je zapravo obožavalac serije video-igara, i bio je odabran kad su ga Fauler i Miler zaposlili kao test kad su studijima pokazivali film. Svideo im se Švorcov glas i odabrali su ga kao Sonikov glas. Adam Peli i Nil Mekdonu pridružili su se postavi ne dugo nakon što se Švorc pridružio. Debs Hauard i Elfina Luk bili su odabrani u novembru. Reper Rif Ref dobio je neotkrivenu ulogu, ali se nije pojavio u filmu.

### Snimanje

Glavno fotografisanje počelo je u septembru 2018. i završilo u Vankuveru, Lejdismitu, i ostrvu Vankuveru 16. oktobra 2018. Postprodukcija i dodatno fotografisanje odvijalo se u oktobru u Njujorku, gde je Keri snimao svoje scene. Ključne produkcijske scene takođe su snimane u oazi Liva, Ujedinjeni Arapski Emirati.

### Vizuelni efekti

Vizuelne efekte obavili su MPC, Marza Animation Planet, Blur Studio, Trixter, i Digital Domain. Produkcijski tim je napravio realističnu verziju Sonika koristeči računarsku animaciju, s dlakom, cipelama za trčanje, dva oka, i više ljudski izgled. Koristili su medu iz istoimenih filmova kao referencu za dodavanje računarski animiranog lika u pravi svet. Izvršni producent Miler rekao je: „Bilo bi čudno i činilo bi se kao da trči goli da je neka vrsta vidre. Za nas je to uvek bilo krzno i nikada nismo smatrali ništa drugačije. To je deo onoga što ga integriše u stvarni svet i čini od njega stvarno biće.“ Miler je takođe rekao da Sega „nije bila zadovoljna“ s dizajnom Sonikovih očiju.

Animator Maks Šnajder rekao je da je Paramount očekivao negativnu reakciju na dizajn, ali da opštu publiku ne bi bilo briga, kao što se desilo s filmom *Mladi mutanti nindža kornjače*. Rekao je da je Paramount mislio da dizajn izgleda prikladno u pravom svetu i likovima. Fauler je putem Tvitera najavio da će Sonik dobiti redizajn nakon negativne reakcije na prvi trejler 2. maja 2019. Kao rezultat redizajna, filmov prijašnji datum izlaska (8. novembra 2019) bio premešten na 14. februara 2020. Umetnik Tajson Hesa, ko je radio na drugim medijima franšize, uključujući seriju stripova IDW-a, bio je zaposlen kao glavni dizajner. Sonik je dobio veče oči s novim bojama, nove cipele i rukavice, te manje ljudsko telo koje izgleda sličnije telu iz igara. Sonika je redizajnirao japasnki studio Marza Animation Planet. Redizajn je budžetu produkcije dodao oko 5 miliona dolara, trajao oko pet meseci, i bio postignut bez stresnog prekovremenog rada.

### Muzika

> ***Glavni članak**: Sonic the Hedgehog (Music from the Motion Picture)*
>
>

Tom Holkenborg, ko je prethodno radio s Milerom na filmu *Dedpul*, bio je zaposlen februara 2019. da komponuje muziku filma. Saundtrek bio je objavljen uz film 14. februara 2020. u digitalnom i fizičkom formatu. Rif Ref, ko je trebao biti u filmu, se pojavljuje na saundtreku. Originalna pesma, „Speed Me Up“ pojavljuje se na saundtreku i odjavnoj špici filma. Singl je izdavačka kuća Atlantic Records objavila 24. januara 2020. i izvode je Viz Kalifa, Taj Dola Sajn, Lil Jati i Sueko Čajld. Pesma je dobila 15 miliona strimova i 1.8 milijardi pregleda zbog izazova „Speed Me Up“ na TikToku. Hajper Poušnsova pesma „Friends“, uvodna špica igre *Sonic Mania*, takođe se pojavljuje, uz aranžmane pesama Masata Nakamure za igru *Sonic the Hedgehog* (1991). Holkenborg je pokušao replicirati osečaj pesama igara *Sonic* i *Sonic the Hedgehog 2* koristeći FM signal-generatore Yamaha Corporationa (kao DX7) koji su slični zvučnom čipu YM2612 konzole Sega Genesis.

## Reference

1. ↑ 1,0 1,1 1,2 1,3 http://archive.vn/qC5cu
2. ↑ https://web.archive.org/web/20180803074356/https://www.slashfilm.com/sonic-the-hedgehog-live-action-movie/
3. ↑ 3,0 3,1 https://web.archive.org/web/20150926185306/http://www.hollywoodreporter.com/heat-vision/sonic-hedgehog-movie-works-at-710867
4. ↑ https://web.archive.org/web/20180803231018/https://www.independent.co.uk/arts-entertainment/films/news/sonic-the-hedgehog-movie-confirmed-for-2018-will-be-a-live-action-and-animation-hybrid-a6866831.html
5. ↑ https://web.archive.org/web/20190430173136/https://deadline.com/video/sonic-the-hedgehog-trailer-jim-carrey-dr-robotnik/
6. ↑ https://web.archive.org/web/20171003041014/http://www.hollywoodreporter.com/heat-vision/sonic-hedgehog-movie-races-paramount-1044819
7. ↑ https://web.archive.org/web/20180616130200/https://www.polygon.com/2018/2/20/17034202/sonic-the-hedgehog-live-action-movie-release-date
8. ↑ https://web.archive.org/web/20190416225100/https://www.businesswire.com/news/home/20180222005876/en/
9. ↑ https://web.archive.org/web/20200413043759/https://comicbook.com/gaming/2020/02/27/sonic-director-jeff-fowler-super-sonic-plans/
10. ↑ 10,0 10,1 https://web.archive.org/web/20200423224210/https://www.fandom.com/articles/sonic-sequel-jim-carrey-fat-suit
11. ↑ https://web.archive.org/web/20180726035241/https://screenrant.com/sonic-hedgehog-movie-paul-rudd/
12. ↑ https://web.archive.org/web/20180531125505/https://variety.com/2018/film/news/james-marsden-sonic-the-hedgehog-movie-1202825952/
13. ↑ https://web.archive.org/web/20180701163354/https://deadline.com/2018/06/jim-carrey-sonic-the-hedgehog-villain-robotnik-1202419887/
14. ↑ https://web.archive.org/web/20180809014923/https://variety.com/2018/film/news/ben-scwhartz-sonic-paramounts-sonic-the-hedgehog-live-action-hybrid-pic-1202900267/
15. ↑ 15,0 15,1 https://web.archive.org/web/20200221202723/https://www.timestelegram.com/news/20200221/ben-schwartz-talks-starring-role-in-sonic-hedgehog-movie?template=ampart
16. ↑ https://web.archive.org/web/20180814040105/https://www.cinemablend.com/news/2455566/two-mcu-actors-just-joined-the-sonic-the-hedgehog-movie
17. ↑ https://www.youtube.com/watch?v=Z\_-g8psfkD0&ab\_channel=Tails%27Channel
18. ↑ https://web.archive.org/web/20180814071614/https://attackofthefanboy.com/news/the-sonic-the-hedgehog-movie-finds-its-voice/
19. ↑ https://web.archive.org/web/20180814071513/http://sciencefiction.com/2018/08/09/ben-schwartz-run-towards-casting-call-sonic-hedgehog/
20. ↑ https://web.archive.org/web/20190501213742/https://super.abril.com.br/cultura/8-easter-eggs-do-novo-trailer-de-sonic-o-filme/
21. ↑ https://web.archive.org/web/20180809101328/https://www.vancouverislandfreedaily.com/news/paramount-budgets-7m-for-sonic-the-hedgehog-movie-shoot-in-hero-town-ladysmith/
22. ↑ https://web.archive.org/web/20201229193712/https://www.thenationalnews.com/arts-culture/film/watch-key-sonic-the-hedgehog-scenes-were-filmed-in-abu-dhabi-s-liwa-desert-1.997142
23. ↑ https://web.archive.org/web/20190501053520/http://www.animationboss.net/sonic-the-hedgehog/
24. ↑ 24,0 24,1 https://web.archive.org/web/20181210155112/https://www.ign.com/articles/2018/12/10/sonic-the-hedgehog-movie-first-look-check-out-the-exclusive-official-poster
25. ↑ https://web.archive.org/web/20181211142706/https://www.businessinsider.com/fans-think-the-sonic-the-hedgehog-movie-poster-is-awful-2018-12
26. ↑ 26,0 26,1 https://web.archive.org/web/20191128204100/https://www.videogamer.com/news/sonic-the-hedgehogs-new-look-took-almost-five-months-of-work
27. ↑ https://web.archive.org/web/20190502222728/https://kotaku.com/sonic-the-hedgehog-movie-design-to-be-changed-following-1834488203
28. ↑ https://web.archive.org/web/20191112160551/https://www.gamesradar.com/sonic-movie-trailer-redesign-teeth/
29. ↑ https://web.archive.org/web/20191112214100/https://www.usgamer.net/articles/movie-sonic-redesign-artist-has-a-long-history-with-the-hedgehog
30. ↑ https://web.archive.org/web/20200217091009/https://globalnews.ca/news/6157219/sonic-the-hedgehog-film-trailer-redesign/
31. ↑ https://web.archive.org/web/20191119132724/https://www.indiewire.com/2019/11/sonic-redesign-cost-paramount-five-million-1202190493/
32. ↑ https://web.archive.org/web/20190402072249/https://www.slashfilm.com/sonic-the-hedgehog-score/
33. ↑ https://web.archive.org/web/20190502145728/https://www.sohh.com/riff-raff-reveals-role-in-new-sonic-the-hedgehog-movie/
34. ↑ https://web.archive.org/web/20200215000134/https://deadline.com/2020/02/sonic-the-hedgehog-birds-of-prey-will-ferrell-downhill-valentines-day-box-office-1202860119/
35. ↑ https://web.archive.org/web/20200214140520/https://collider.com/sonic-the-hedgehog-movie-review/
36. ↑ https://web.archive.org/web/20200220022110/https://www.theguardian.com/games/2020/feb/13/super-sonic-creating-the-new-sound-of-sega-hedgehog-hit-sonic-the-hedgehog-masato-nakamura-tom-holkenborg
37. ↑ https://web.archive.org/web/20201229193710/https://www.polygon.com/interviews/2020/2/12/21134584/sonic-the-hedgehog-movie-game-soundtrack-tom-holkenborg-junkie-xl